טמסוס

טמסוס (ביוונית: Ταμασσός או Τἀμασος) או תמש (בפיניקית: 𐤕𐤌𐤔,Lewis & Short: Tămăsŏs באשורית: Ta-me-si או Ta-me-su. יש לציין שחלק זה מהמסע הראשון של אשורבניפל לא מופיע בתיאורי המסע המוקדמים, והוא נוסף לאחר שהמלך ערך מחדש את ספרי שנותיו, בסביבות 648 לפנה"ס (על כך ראו בעמ' 107).) הייתה עיר־מדינה בקפריסין העתיקה, אחת מעשר הממלכות של קפריסין.

 היסטוריה 
ממוזער|פתח קבר מלכותי בטמסוס, עם כותרת תימורה
מכיוון שהיו מכרות נחושת באזור, קרוב לוודאי שמדובר ב־Τεμέσηνהומרוס, אודיסיה: שיר ראשון, שורה 184, ויקיטקסט ביוונית (טֶמֶסִיהומרוס (בתרגום טשרניחובסקי), אודיסיה: שיר ראשון, שורה 184, ויקיטקסט) שהוזכרה באודיסיאה.Sophrone Pétridès, "Tamassus" in Catholic Encyclopedia (New York 1912) במאה ה־8 לפנה"ס הייתה קפריסין כולה נתונה תחת שלטונה ההגמוני שלל צור. בתחילת המאה הבאה נחלשה אחיזת צור באי, והאימפריה האשורית החדשה קיבלה את השליטה עליו; בכתובת אשורית מסביבות 673 לפנה"ס (מנסרת אסרחדון ) מוזכרת העיר Ta-me-si ומלכהּ Ád-me-e-su (אדמסוס, שם יווני) בין עשר ערי־הממלכה הקפריסאיות המוזכרות כמגישות מנחה לבניית הארמון בנינוה;Maria Iacovou, "Cyprus: from migration to Hellenization", In:  בכתובת אשורבניפל על מסעו הראשון נגד מצרים, עשרים ושניים מלכי הלבנט וקפריסין באו אליו להגיש לו מנחות ולנשק את רגליו, וביניהם Ád-me-su מלך Ta-me-su, והוא הכריחם ללוות עם כוחותיהם ואניותיהם את חייליו בים וביבשה.

בסוף תקופת השלטון הפרסי על קפריסין סופחה טמסוס לממלכת כתי ואדיל הפיניקית. מלכהּ האחרון של אותה ממלכה, פמייתן, ששלט בסביבות 361–312, היה ככל הנראה זה שכבש את טמסוס או קנה אותה ממלכהּ פסיקיפרוס,אתנאיוס, משתה המלומדים, 1.63 אף שכבר בימי מלכיתן הוקדשו בה כתובות בפיניקית על־ידי פיניקים ולפי מניין שנות מלך כתיון – הכתובות הדו-לשוניות מטמסוס,RÉS 1212 (KAI 41), RÉS 1213; במוזיאון הבריטי BM 125321 ו־BM 125322 שתי כתובות דו־לשוניות פיניקיות־יווניות (בכתב קיפרי הברתי ). לאחר המצור על צור ב־332 לפנה"ס העביר אלכסנדר הגדול מפמייתן אחד מחבלי שליטתו לפניטגורס ; ואכן, בכתובת משנת 21 למלכותו (לפני המצור על צור) נשא פמייתן את התואר "מלך כתי ואדיל ותמש" ("תמש" היא טמסוס בפיניקית),KAI 32, CIS I 10 ואילו בכתובת משנת 37 למלכותו (אחרי המצור על צור) נשא רק את התואר "מלך כתי ואדיל"KAI 33 – שינוי זה הביא חוקרים להאמין שאותו חבל היה חבל טמסוס.

 קישורים חיצוניים 

 אתרים ארכאולוגיים: טמסוס – מחלקת העתיקות של הרפובליקה של קפריסין
 ממצאים ארכאולוגיים מטמסוס במוזאון הבריטי
 פסלים קפריסאים נדירים שנמצאו בטמסוס – Tamassos-archeology.org, פרסום של המכון הארכאולוגי של אמריקה 
 tamassos.org – היסטוריה ותרבות של האזור; רשימת כנסיות וכו'.
 כלי נשק, כלים ושרידים פולחניים – מוזיאון אשמוליאן, אוקספורד
 מידע ותמונות של טמסוס

 הערות שוליים 

קטגוריה:פיניקים: מושבות
קטגוריה:קפריסין: אתרים ארכאולוגיים
קטגוריה:ערים עתיקות